**Antonio I Acciaioli** (tamén escrito *Acciaiuoli* ou *Acciajouli*), finado en xaneiro de 1435, chamado **o Bastardo**, foi o fillo ilexítimo de Nerio I de Atenas e a súa amante María Rendi. Converteuse en duque de Atenas á morte do seu pai (1394), pero foi expulsado ese mesmo ano pola República de Venecia, o executor da vontade de Nerio. Durante a súa carreira bélica como duque desde 1402 até a súa morte, foi un terror para os seus veciños, pero mantivo os seus dominios internamente pacíficos.

Traxectoria
-----------

Por vontade do seu pai herdou o castelo de Lebadea e o goberno da cidade de Tebas. Apoiou a Teodoro I Paleólogo, déspota de Morea, contra o déspota de Epiro, Carlo I Tocco. En 1397, invadiu a Ática con intencións expansionistas.

En 1400, Venecia nomeou a un dos seus, Nicolò Vitturi, *podestà* en Atenas. En 1402, Antonio cercou a cidade e tomouna, sendo proclamado duque pola poboación. En agosto, Venecia ofreceu 8.000 *hyperpyrones* para a cidade e en novembro Tommaso Mocenigo foi enviado a ofrecer 1.700 ducados. En xaneiro ou febreiro de 1403, Vitturi rendeu finalmente o castelo e nese último mes, Bernardo Foscarini, o *bailío* veneciano de Negroponte foi capturado en batalla. O 31 de marzo de 1405, asinouse un tratado de paz entre Antonio e Venecia.

A carreira de Antonio foi militarista e aventureira. En 1406, tomou Staria (preto de Negroponte) e en 1410 uniuse aos turcos otománs para devastar a cidade de Nauplia, que estaba en poder veneciano. En 1419, unha paz entre os turcos e Venecia pediron a Mehmed I que solicitase a Antonio cesar as súas hostilidades contra os venecianos. En 1423, el estaba en guerra con Teodoro II de Morea e ocupou Corinto.

Antonio nunca esqueceu as súas raíces florentinas e esforzouse por facer de Atenas unha capital coa mesma cultura: coa renovación dos monumentos, en cartas condescendentes, e o fomento da cabalaría. O 7 de agosto de 1422, concedeu privilexios aos comerciantes florentinos en Atenas. Nese ano, Afonso V de Aragón reclamou os seus dereitos mediante o nomeamento de Tommaso Beraldo, un duque catalán. Giovanni Acciaioli, tío de Antonio e arcebispo de Tebas, que estaba entón en Roma, foi enviado a Venecia para apelar a designación de Tommaso ao senado alí, pero as súplicas foron ignoradas.

Antonio morreu no poder en xaneiro de 1435 sen fillos lexítimos e a súa sucesión ao ducado foi disputada entre os seus sobriños Nerio II e Antonio II, e a súa viúva (María Melissena).

Véxase tamén
------------

### Bibliografía

* Caravale, Mario. (ed) *Dizionario Biografico degli Italiani.* Roma.
* Setton, Kenneth M. (general editor) A History of the Crusades: Volume III *—* *The Fourteenth and Fifteenth Centuries.* Harry W. Hazard, editor. University of Wisconsin Press: Madison, 1975.
* Setton, Kenneth M. *Catalan Domination of Athens* 1311–1380. Revised edition. Variorum: Londres, 1975.

| * v
* c
* e
Duques de Atenas |
| --- |
| Familia De la Roche | 
* Otón de la Roche (1205-1225)
* Guido I de la Roche (1225-1263)
* Xoán I de la Roche (1263-1280)
* Guillerme I de la Roche (1280-1287)
* Guido II de la Roche (1287-1308)

 |
| Familia de Brienne | 
* Gualterio V de Brienne (1308-1311)
* Xoana de Châtillon (1311-1354)
* Gualterio VI de Brienne (1311-1356)
* Isabel de Brienne (1356-1360)
* Sohier de Enghien (1356-1367)
* Gualterio IV de Enghien (1367-1381)
* Luís de Enghien (1381-1394)

 |
| Dominio aragonés | 
* Roger Desllor (1311-1312).
* Manfredo de Sicilia e de Anjou (1312-1317)
	+ Berenguer Estanyol (1312-1317)
* Guillerme de Sicilia e de Anjou (1317-1338)
* Afonso Frederico de Sicilia (1317-1338).
* Xoán de Sicilia (1338-1348)
* Ferderico I de Atenas (1348-1355)
* Frederico III de Sicilia (1355-1377)
	+ Luís Frederico de Aragón (1375-1380)
* María de Sicilia (1377-1381)
* Pedro IV de Aragón (1381-1388)
	+ Mateo de Montcada
	+ Roger de Lauria (1367-1370)
	+ Mateo de Peralta
	+ Luís Frederico de Aragón (1375-1380)
	+ Dalmau VI de Rocabertí
	+ Bernat de Cordella

 |
| Dominio florentino e veneciano | 
* Nerio I Acciaioli (1388-1394)
* Antonio I Acciaioli (1394-1395)
* Antonio I Acciaioli (1402-1435)
* Nerio II Acciaioli (1435-1439)
* Antonio II Acciaioli (1439-1441)
* Nerio II Acciaioli (1441-1451)
* Bartolomeo Contarini (1451-1454)
* Francesco I Acciaioli (1451-1454)
* Francesco II Acciaioli (1454-1460)

 |

|  |  |
| --- | --- |
| Control de autoridades | 
* Wd: Q602484
* DBI: ID

 |